สรุป ไมเนอร์ อินเตอร์เนชั่นแนล แถลงการณ์ถึง “จุดยืน” ตัวเอง
เมื่อไม่นานมานี้ เราคงได้ยินกระแสข่าวเรื่อง แบนเนชั่น ที่เรื่องยังลุกลามไปถึงการแบนไม่ซื้อสินค้าที่ลงโฆษณากับสื่อเนชั่นในเครือทั้งหมด  โดยหนี่งในบริษัทที่กำลังเผชิญกับสถานการณ์ที่ว่าก็คือ บริษัท ไมเนอร์ อินเตอร์เนชั่นแนล จํากัด (มหาชน) หรือ MINT ซึ่งมีบริษัทในเครือ คือ เดอะ ไมเนอร์ ฟู้ด กรุ๊ป จำกัด (มหาชน) ที่มีแบรนด์ เดอะ พิซซ่า คอมปะนี, สเวนเซ่นส์, ซิซซ์เลอร์, แดรี่ ควีน และ เบอร์เกอร์ คิง
25 ส.ค. 2563

สรุป ไมเนอร์ อินเตอร์เนชั่นแนล แถลงการณ์ถึง “จุดยืน” ตัวเอง
เมื่อไม่นานมานี้ เราคงได้ยินกระแสข่าวเรื่อง แบนเนชั่น
ที่เรื่องยังลุกลามไปถึงการแบนไม่ซื้อสินค้าที่ลงโฆษณากับสื่อเนชั่นในเครือทั้งหมด
โดยหนี่งในบริษัทที่กำลังเผชิญกับสถานการณ์ที่ว่าก็คือ บริษัท ไมเนอร์ อินเตอร์เนชั่นแนล จํากัด (มหาชน) หรือ MINT ซึ่งมีบริษัทในเครือ คือ เดอะ ไมเนอร์ ฟู้ด กรุ๊ป จำกัด (มหาชน) ที่มีแบรนด์ เดอะ พิซซ่า คอมปะนี, สเวนเซ่นส์, ซิซซ์เลอร์, แดรี่ ควีน และ เบอร์เกอร์ คิง
และยังรวมไปถึงบริษัทในเครืออย่าง ไมเนอร์ โฮเทล กรุ๊ป ที่ดูแลธุรกิจโรงแรม 
และ ไมเนอร์ คอร์ปอเรชั่น จำกัด (มหาชน) ที่ทำธุรกิจเสื้อผ้าแฟชั่น
เรื่องนี้ ก็เลยทำให้ฝ่ายประชาสัมพันธ์ของทางบริษัทต้องออกมาชี้แจงจุดยืนถึงเรื่องดังกล่าว
ลงทุนแมน จะสรุปให้ฟังว่าไมเนอร์ชี้แจงอย่างไร
╔═══════════╗
สัมผัสเทคโนโลยีรูปแบบใหม่จากสตาร์ตอัปไทย
Blockdit เป็นแพลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
╚═══════════╝
โดยปกติแล้วการซื้อสื่อโฆษณาแบ่งเป็น 2 แบบคือ 
ซื้อเป็นรายครั้ง กับซื้อระยะยาว 6 เดือนถึง 1 ปี
โดยการซื้อแบบหลังนี้จะได้ราคาโฆษณาที่ถูกกว่า
เพราะเป็นการซื้อหลายครั้งเป็นแบบ แพ็กเกจ
แล้วก็มักเป็นที่นิยมของบริษัทใหญ่ที่มีหลายแบรนด์อยู่ในมือ
เพราะหากมีสินค้าไหนออกใหม่ ก็ใช้โฆษณาได้ทันที
ซึ่งก็จะมีราคาที่ถูกกว่าหากนำไปเทียบกับซื้อเป็นครั้ง นั่นเอง
ซึ่งทาง ไมเนอร์ ก็ชี้แจงว่า ตัวเองก็ใช้วิธีนี้ในการซื้อโฆษณากับหลายๆ สื่อ
ไม่ว่าจะเป็นออนไลน์หรือทีวี จนถึงสื่อนอกบ้านทุกประเภท
แล้วก็ไม่ได้คิดว่าจะสนับสนุนช่องไหนสื่อไหนเป็นพิเศษ
เพราะเป้าหมายสูงสุดของ ไมเนอร์ กรุ๊ป ในการซื้อสื่อโฆษณาทุกประเภท
ก็เพื่อขายสินค้าเพิ่มยอดขายให้แก่บริษัท และให้ครอบคลุมกลุ่มเป้าหมายได้ทุกกลุ่ม
โดยการซื้อโฆษณากับทางช่อง เนชั่น ทีวี ก็เป็นการซื้อโฆษณาแบบระยะยาว และเป็นการซื้อสื่อโฆษณาล่วงหน้า
ฝ่ายประชาสัมพันธ์ของบริษัทยังชี้แจงจุดยืนว่า นับตั้งแต่..ดำเนินธุรกิจในเมืองไทย ทางบริษัทไม่มีนโยบายที่จะยุ่งเกี่ยวกับการเมือง แต่ขอทำธุรกิจที่สร้างความพึงพอใจสูงสุดให้กับลูกค้าคนไทยทุกคน
----------------------
สัมผัสเทคโนโลยีรูปแบบใหม่จากสตาร์ตอัปไทย
Blockdit เป็นแพลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
----------------------
Reference
-เอกสารข่าวประชาสัมพันธ์ เดอะ ไมเนอร์ ฟู้ด กรุ๊ป จํากัด (มหาชน)